recursal/SuperWikiNEXT-32B huggingface dataset:
Model lode Mary Rose v anglickom Portsmouthe.
**Karaka** je typ plachetnice portugalského pôvodu, ktorý sa používal v 14.–17. storočí na vojenské a obchodné účely.

Slúžila na styk s kolóniami v Brazílii a v Indii.

Konštrukcia
-----------

Najprv mala dva sťažne, jeden v strede, na ktorom nosila veľký a malý sťažeň na korme s latinskou plachtou. Neskôr mala tri stažne a na hlavnom, niekedy aj na nosovom nosievala košovú plachtu (nad hlavnou plachtou) a pod čeleňom podčeleňovú plachtu. Jej objemný trup s hmotnosťou od 200 do 600 ton mal vydutý tvar a zužoval sa smerom nahor i nadol. Nebola to štíhla loď, pri 27 metrovej dĺžke mala 8 metrov širokú palubu. Na čele mala menšiu trojuholníkovú nástavbu a na korme vysokú viacpalubovú nástavbu, kdeboli aj delá. V 15. storočí, keď ju poznávame pod názvom nao, bolo na nej iba zopár kanónov, no v 16. storočí bolo na lodi až 40 diel, umiestnených nielen v nástavbách, ale aj na bokoch lode a v medzipalubí

Rozšírenie
----------

Karaky sa veľmi rýchlo rozšírili po celej Európe. Na severe ich používali najmä Holanďania, ktorých lode (pravdepodopne podľa vzoru kogy) nemali ani košové plachty a ani čeleňovú rahnovú plachtu. Mali však prednú aj zadnú nástavbu chránenú strieškou proti ľahším strelám nepriateľa. Podobne boli chránené aj strelecké posty na vrchole každého stažna.

Významné karaky
---------------

Medzi najvýznamnejšie karaky patrí: Kolumbusova Santa María, Magalhãesova Victoria ktorej neskôr velil kapitán Juan Sebastián del Cano, da Gamove karaky São Gabriel a São Rafael a francúzska obchodná karaka Petrus de Rupella (Peter z Gdanska).

Pozri aj
--------

Plachetnica

Referencie
----------

* Guláš, Štefan; Leščinský, Dušan: *Plachetnice všetkých čias*, Mladé Letá 1979

Iné projekty
------------

Commons
* Spolupracuj na Commons Commons ponúka multimediálne súbory na tému **Karaka**

| * z
* d
* u
Typy plachetníc |
| --- |
| 
* bark
* barkentína
* briga
* brigantína
* drakkar
* džunka
* East Indiaman
* feluka
* flauta
* fregata
* galeáza
* galeota
* galeóna
* galéra
* hulk
* jachta
* karaka
* karavela
* katamaran
* keč
* kliper
* koga
* korveta
* lorcha
* luger
* mtepe
* nef
* pinasa
* prao
* radová loď
* sampan
* šalupa
* šebeka
* škuner
* triéra

 |
**Medzistavcový kĺb** (lat. *articulatio intervertebralis*) je pohyblivé spojenie medzi susediacimi stavcami chrbtice, ktorého základom sú párové medzistavcové výbežky (lat. *processus articulares*). Je to párový kĺb. Kĺbne plochy majú rôzny tvar podľa oblastí chrbtice a majú i individuálnu variabilitu.

Kĺbne puzdrá medzistavcových kĺbov sú pomerne voľné, najviac v oblasti krčnej chrbtice. Ich mediálne strany naliehajú na žlté väzy (lat. *ligamenta flava*). Do kĺbnej štrbiny zasahuje synoviálna membrána z vnútornej výstelky kĺbneho puzdra a vytvára tak štruktúru podobnú meniskom – jej úlohou je vyrovnávať povrch priľahlých kĺbnych plôch. Ich útlak môže vyvolávať bolesti chrbtice.

Medzistavcové kĺby krčnej chrbtice sú zásobované krvou z vertebrálnej tepny (lat. *arteria vertebralis*), hrudnej chrbtice zo zadných vetvičiek medzirebrových tepien (lat. *rami dorsales arteriae intercostales*) a bedrovej chrbtice zo zadných vetvičiek bedrových tepien (lat. *rami dorsales arteriae lumbales*).
Inerváciu zabezpečujú zadné vetvičky príslušných miechových nervov.

Zdroj
-----

Čihák, R.: *Anatomie*

| * z
* d
* u
Oporná sústava |
| --- |
| Základné termíny | 
* kosť
* okostica
* spojenie kostí
	+ kĺb
	+ synchondróza
	+ synostóza

 | Kostra hrudníka zozadu |
| Chrbtica | 
* stavce
* krížová kosť
* kostrč
* spojenia chrbtice

 |
| Kostra hrudníka | 
* rebrá
* sternum
* spojenia hrudníka

 |
| Lebka | 

|  |  |
| --- | --- |
| Tvárová časť | 
* nosová kosť
* slzná kosť
* dolná nosová mušľa
* lícna kosť
* podnebná kosť
* čeľusť
* čerieslo
* sánka

 |
| Mozgová časť | 
* záhlavná kosť
* spánková kosť
* čelová kosť
* čuchová kosť
* klinová kosť
* temenná kosť
* vomer

 |

 |
| Panva | 
* panvová kosť
	+ bedrová kosť
	+ sedacia kosť
	+ lonová kosť

 |
| Kostra končatín | 
* kostra hornej končatiny
* kostra ruky
* kostra dolnej končatiny
* kostra nohy

 |
| Kĺby | 
* kĺby trupu
* kĺby hornej končatiny
* kĺby dolnej končatiny

 |

| * z
* d
* u
Anatómia človeka |
| --- |
| 
* dýchacia sústava
* endokrinná sústava
* krycia sústava
* miazgová sústava
* nervová sústava
* obehová sústava
* oporná sústava
* pohybová sústava
* rozmnožovacia sústava
* tráviaca sústava
* vylučovacia sústava

 | Ľudská lebka |
Ťažba obkladového kameňa na Sardínii
**Nerastná surovina** alebo **nerast** je neobnoviteľná nerastná prírodnina - prvok, zlúčenina, minerál alebo hornina, ktorú je možné ekonomicky využiť, priamo alebo po úprave pre potreby ľudskej spoločnosti. Nerastnou surovinou môžu byť pevné, kvapalné aj plynné látky, ktoré je možné použiť v pôvodnom stave alebo po priemyselnej úprave. Rozlišuje sa niekoľko základných skupín nerastných surovín. Najčastejšie sú to rudy, nerudy a kaustobiolity. Niekedy bývajú samostatne vyčleňované tzv. energetické suroviny. Prírodné akumulácie nerastných surovín sa označujú ako ložiská. Zákonitosti rozloženia nerastných surovín v prírode študuje ložisková geológia, v niektorých krajinách tiež označovaná ako ekonomická geológia. 

Úlohou ložiskovej geológie je okrem iného aj zhodnotenie množstva a kvality zásob v ložisku - výpočet zásob suroviny v ložisku. Hlavným cieľom výpočtu zásob je vymedzenie hraníc ložiska, či už prírodných alebo umelých, vymedzenie dobývateľných úsekov a výpočet množstva a kvality zásob v nich. Ciele výpočtu zásob sa v priebehu jednotlivých etáp prieskumu menia. 

S rozvojom ľudskej spoločnosti a zvyšovaním poznatkov o neživej prírode množstvo druhov využívaných nerastných surovín narastá. Ich akumulácie, ktoré až na niektoré výnimky vznikli v minulých geologických dobách však nie sú neobmedzené, ich zásoby sa nereprodukujú, prípadne vznikajú veľmi pomaly, čo z hľadiska dĺžky ľudského života možno považovať za zanedbateľné.

Ťažba nerastných surovín sa v roku 2002 podieľala na tvorbe Slovenského hrubého domáceho produktu sumou 6,774 miliardy Slovenských korún (224 miliónov eur), čo predstavovalo asi 0,62 % HDP. V roku 2011 to bolo 337,9 miliónov eur, čo predstavovalo 0,49 % HDP. Slovenská republika veľkú časť nerastných surovín dováža (ropa, zemný plyn, železná ruda, bauxit, čierne uhlie).

Ťažba nerastných surovín na Slovensku a jej podiel na HDP| Rok | Objem | Podiel HDP |
| --- | --- | --- |
| 2002 | 6 774 000 0000 Sk / 224 000 000 eur | 0,62 % |
| 2011 | 337 900 000 eur | 0,49 % |
| 2018 | 332 150 000 eur | 0,41 % |

Referencie
----------

1. ↑  Rozložník, L. Havelka, J. Čech, F. Zorkovský, V. 1987: *Ložiská nerastných surovín a ich vyhľadávanie.* Alfa, Bratislava, 693 s.
2. ↑  Blišťan, P. Kondela, J. 2001: *Základy banskej geológie a výpočtu zásob.* 1. vyd. Košice : Elfa, 103 s.
3. 1 2  Michaeli, E. 2006, *Nerastné bohatstvo Slovenskej republiky.* Prešovská Univerzita, Prešov, 76 s.
4. 1 2  Baláž, P. Kúšik, D. (Ed.), 2012, Nerastné suroviny SR. 2012. Ministerstvo životného prostredia SR, Štátny geologický ústav Dionýza Štúra, Bratislava, Spišská Nová Ves, 132 s.
5. ↑  Šoltés, S. Kúšik, D. Mižák, J. 2019: Nerastné suroviny SR. Štátny geologický ústav Dionýza Štúra, Bratislava

Pozri aj
--------

* kritická nerastná surovina
* strategická nerastná surovina


|  |  |
| --- | --- |
| Portal | Portál vedy o Zemi |
**Zankl** je najstarší stupeň epochy pliocénu. Zodpovedá časovému rozmedziu medzi 5,332 ± 0,005 až 3,6 ± 0,005 miliónov rokov BC. Predchádza ju mesínsky stupeň miocénnej epochy a po nej nasleduje piacenzský stupeň.

V staršej literatúre do definovania slovenského názvu (2021) sa objavovalo aj označenie *zanclean*

Zanclean môže nadväzovať s regionálne používanými etapami, ako je tabiánsky alebo dácky stupeň používaný v Strednej Európe (Centrálnej Paratetýde) a teda aj na území Slovenska. Tiež zodpovedá neskorej časti stupňov hemphill až strednej časti obdobia blancan definovaných v Severnej Amerike na základe fauny suchozemských cicavcov. V Kalifornii zanclean zhruba zodpovedá delmontianskému stupňu.

Definícia
---------

Zanclean zaviedol Giuseppe Seguenza v roku 1868. Je pomenovaný podľa predrímskeho názvu Zancle pre talianske mesto Messàna na Sicílii.

Báza stupňa zanclean leží na hornej časti magnetickej chronozóny Cr3 (asi 100 000 rokov pred subchronozónou Thverou s normálnou polaritou C3n.4n). Báza je tiež blízko k vrstiev s vymiznutím vápnitého nanoplanktónu druhu *Triquetrorhabdulus rugosus* (báza biozóny CN10b) a na rozhraní prvého výskytu nanoplanktónu *Ceratolithus acutus*. GSSP (Globálny hraničný stratotyp) pre zanclean je v blízkosti zrúcaniny starého mesta Heraclea Minoa na Sicílii.

Vrchné ohraničenie stupňa zanclean je v spodnej časti magnetickej chronozóny C2An (báza Gausskej chronozóny a v období vyhynutia planktických dierkavcov druhov *Globorotalia margaritae* a *Pulleniatina primalis*).

Udalosti v zancleane
--------------------

V období pred zancleanskou transgresiou v čase 5,96 miliónov rokov BP. Stredozemné more čiastočne alebo úplne vyschlo. Zancleanska transgresia znamenala koniec mesinského stupňa. Ako voda z Atlantického oceánu prúdila cez Gibraltársky prieliv a opäť zaplavila Stredozemné more, ukončila obdobie mesinu. 

Na území dnešného Slovenska v období dáku došlo k zlomovej aktivite a výzdvihu viacerých oblastí. V dunajskej panve sedimentovalo kolárovské súvrstvie.

Poznámky
--------

1. **^**  Stratigrafická príručka nepoužíva názov tohto obdobia jednotne. Na s. 44 je použitý názov *zancleanský stupeň*, zatiaľ čo na s. 60 *zankl*. Termín *zankl* je použitý aj v práci Aubrechta (2014).

Referencie
----------

1. 1 2  Michalík, J. a kolektív, 2007: Stratigrafická príručka. Veda, Bratislava, 166 s.
2. ↑  Šujan, M. Braucher, R. Kováč, M. Bourlès, D.L. Rybár, S. Guillou, V. Hudáčková, N. 2016, Application of the authigenic 10Be/9Be dating method to Late Miocene–Pliocene sequences in the northern Danube Basin (Pannonian Basin System): Confirmation of heterochronous evolution of sedimentary environments. Global and Planetary Change, 137, s. 35 – 53
3. ↑  Aubrecht, R. 2014: Terénne cvičenia zo stratigrafie. Stratigraphic field exercises. Univerzita Komenského v Bratislave, Bratislava, s. 96
**Generativizmus** je koncepcia N. Chomského, ktorá vznikla v USA koncom 50. rokov 20. storočia ako explicitné odmietnutie metodologických východísk behaviorizmu a ktorá pripisuje zásadnú dôležitosť vrodeným predpokladom používania jazyka a jazyk chápe ako mentálny jav (preto sa generativizmus pokladá za mentalizmus).

Chomsky maximálne akcentoval prv známy predpoklad, že k vrodeným biologickým a psychickým dispozíciám človeka patrí vysoko špecializovaný mechanizmus umožňujúci osvojovanie a používanie jazyka; v spolupráci s psychológmi, najmä s G. A. Millerom, potom postuloval hypotézu, že štruktúra každého jazyka je týmto mechanizmom do značnej miery determinovaná, takže štúdium jazykovej štruktúry je prostriedkom k poznávaniu vrodeného mechanizmu. 

Najsilnejším argumentom hypotézy o vrodenom mechanizme bola rýchlosť a ľahkosť, s akou si dieťa jazyk osvojí napriek celej jeho zložitosti (ktorá sa obzvlášť markantne prejavuje pri pokusoch o explicitný opis jazykového systému). V chápaní generativistov vrodený mechanizmus predstavuje súbor pravidiel, ktoré človeku umožňujú tvoriť nekonečný počet viet a rozumieť vetám, ktoré nikdy nepočul. Úlohou psycholingvistiky bolo tieto pravidlá exaktne formulovať.

Základný postulát generatívnej psycholingvistiky - priorita vrodených predpokladov používania jazyka - bol teoreticky ďalej rozpracovaný v pojmoch jazyková kompetencia a jazyková performancia.

Externé odkazy
--------------

* FILIT – zdroj, z ktorého pôvodne čerpal tento článok.
O rovnomennom vrchu pozri *Pendeli Oros.*
Mesto Pendeli
**Pendeli** (gr. Πεντέλη; v staroveku **Pentelé** - Πεντέλη; do 19. st. známe aj ako **Kufos** - Κουφός) je mesto v Grécku, v kraji Atika, južne od Atén. Žije tu okolo 9 000 obyvateľov. Mesto je postavené pod vrchom Pendeli oros (Pendeliko oros), kde je mramorový kameňolom, kde sa ťaží svetoznámy pentelský mramor.

Dejiny
------

Mesto bolo založené už v staroveku a práve tu sa ťažil najkvalitnejší grécky mramor, ktorý bol použitý aj na stavbu Akropoly v Aténach, chrámu boha Jupitera v Ríme a na aténske budovy pochádzajúce z 19. storočia. V 10. storočí tu bol založený veľký kláštor *Iera Moni Pendelis* - Svätý pendelský kláštor (Ιερά Μονή Πεντέλης) na Pendelskej hore.

Počas tureckej okupácie bolo Pendeli opustené, prežíval tu iba kláštor s pár mníchmi. V 19. storočí, po oslobodení Grécka mesto obnovili grécki pastieri - Sarakacani z neďalekého Maratónu, ktorí sa tu usadili a vytvorili tu osadu *Kufos*. Začiatkom 20. storočia sa v meste usadili Gréci z Kykladských ostrovov, ktorí sem prišli pracovať do mramorového kameňolomu. Neskôr sa tu usadili ďalší obyvatelia z Peloponézu a z Epiru. V Pendeli stojí aj palác z 19. storočia, *Kastelo tis Rododafnis* (Καστέλο της Ροδοδάφνης), ktorý navrhoval slávny grécky architekt Stamathis Kleanthis pre grófku Elizu z Piacenze.
Lavína v Himalájach.
**Lavína** je rýchly zosun hmôt (prachový, mokrý alebo doskovitý sneh, jemnozrnný či hrubozrnný firn, kamene alebo ich kombinácie) po strmom, spravidla holom, svahu.

Spravidla je spôsobená odtrhnutím sa nahromadeného snehu a je jedným z významných nebezpečenstiev, ktoré hrozia na horách v zime.

Rozlišujeme:

* povrchové lavíny - zosun len časti snehových vrstiev
* základové lavíny - zosun všetkých vrstiev až po podložie (pôdu, skalu), ktoré pri tom rozrušujú

Na Slovensku sú lavíništia 1 200 – 2 000 m n. m. v Tatrách, Nízkych Tatrách a oboch Fatrách. Najčastejšie na Slovensku sú lavíny z doskovitého, vetrom naviateho snehu. Lavíny sleduje Stredisko lavínovej prevencie v Jasnej pod Chopkom, ktoré aj vyhlasuje lavínové nebezpečenstvo, keďže lavíny v zime ohrozujú ľudí pohybujúcich sa vo vysokohorskom teréne. Turisti, skialpinisti a horolezci, ktorí sa pohybujú v lavínami ohrozenom teréne, by mali ovládať náuku o snehu, aby vedeli posúdiť, aké riziko im bezprostredne hrozí, a pre prípad pádu lavíny nosiť lavínový výstroj ako vyhľadávací prístroj, lavínovú sondu, lopatku, ABS batoh.

Iné projekty
------------

Commons
* Spolupracuj na Commons Commons ponúka multimediálne súbory na tému **Lavína**


|  |  |
| --- | --- |
| Portal | Portál vedy o Zemi |
**Archelaos** (starogr. *Ἀρχέλαος* – *Archelaos*) je v gréckej mytológii syn mykénskeho kráľa Élektryóna a jeho manželky Anaxo.

Podľa antického autora Apollodora z Atén, Archelaos bol syn mykénskeho vládcu Élektryóna, ktorý mal okrem neho ešte ďalších deväť synov, Stratobata, Gorgofona, Fylonoma, Kelainea, Amfimacha, Lysinoma, Cheirimacha, Anaktora, nemanželského syna Likymnia a dcéru Alkménu, ktorá mala s najvyšším bohom Diom syna Hérakla.

Keď do Mykén prišli s vojskom šiesti synovia Pterelaa, kráľa ostrova Tafos, ktorých starý otec Méstor bol brat Elektryóna, aby si nárokovali podiel na kráľovstve, Élektryón ich nároky zmietol zo stola. Premožení hnevom mu preto odišli ukradnúť dobytok. Synovia Élektryóna sa s nimi dali do boja a zahynuli všetci okrem najmladšieho Likymnia. Zo synov Pterelaa prežil Euéres, pretože strážil lode. Tafančania, ktorí unikli, dobytok potom predali élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.

Referencie a bibliografia
-------------------------

1. 1 2  Apollodoros, *Bibliotheca*, 2,4,5.
2. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 124.
3. 1 2 3  Apollodoros, *Bibliotheca*, 2,4,6.
Karamčad Gándhí
**Karamčad Gándhí** (zvaný Kaba; \* 1822 – † 1885) bol synom dívána Utamčanda Gándhiho, ktorého neskôr M. Gándhi s obdivom nazýval „muž kniežactva".

Karamčad Gándhí prevzal po otcovi post dívána (čo bolo na úrovni ministerského predsedu) keď sa vlády v Indii ujal Rána Vikrandžít. Mal len dvadsaťpäť rokov keď sa stal poradcom Rána Vikrandžíta v Porbandare. Bolo to v čase najdramatickejšej nadvlády Angličanov v Indii.

Neskôr tento post vymenil za činnosť člena súdu v Rádžkóte. Počas celého svojho života získaval povesť čestného, smelého a štedrého človeka s prchkou povahou. Na sklonku života okolo seba zhromažďoval rozličných predstaviteľov vierovyznaní a nabádal ich k diskusiám a polemikám.

Karamčad mal šesť detí. Dve dcéry sa narodili v predchádzajúcich manželstvách (bol ženatý dokopy štyri kráť). S poslednou manželkou Putlibáí počali známeho Mohamadása Gándhího.

Gándiovci boli známi svojou Višnuistickou vierou. K tomuto kultu pridávali ešte kult sivaita. Chodievali do oboch kostolov. Avšak sekta do ktorej patrili Gándhiovci mala spoločné základy s džinizmom.

Referencie
----------

1. ↑  FUSERO, Clemente. *Postavy a osudy; GANDHI*. Preklad Jan Prochacka. Bratislava : Obzor, 1990. ISBN 80-215-0076-X. Kapitola Pozadie, s. 432.
**Karaiti** alebo **karaimovia** (z hebr. קְרָאִים – *kra'im*, t. j. „predčítači") alebo **bnej mikra** (synovia písma) je najväčšia sekta v judaizme, ktorá vznikla roku 765 na území dnešného Iraku po smrti exilarchu v Bagdade. Titul exilarchu dostával predseda miestnej židovskej komunity ako jej úradne uznaný predstaviteľ. Starý exilarcha zanechal po sebe dvoch synov. Za nového nástupcu obce bol zvolený mladší syn, obľúbený Chananja ben David. Starší brat Anan ben David a jeho prívrženci sa nechceli s týmto zmieriť a vyhlásili voľbu za neplatnú. Vznikol rozpor, do ktorého zasiahli kalifovi úradníci a zatkli odbojného staršieho brata. Hrozil mu trest smrti. Zachránil sa pomocou rady islamského učenca Abú Hanífa, ktorý navrhol, aby sa Anan pred úradmi vyhlásil za nástupcu sekty neuznávajúcej Talmud.

V návrhu je podobnosť so šiitskou vetvou islamu, ktorá uznáva Korán, ale odmieta ústnu tradíciu – sunnu. Ananovo vysvetlenie bolo prijaté, a tak sa stal úradne uznanou hlavou novej sekty *bnej mikra* (synovia písma). Z toho sa vytvorilo pomenovanie Karaiti.

Karaiti odmietli Talmud, a preto sú považovaní za antirabínske hnutie. Pokyny Tóry sa snažia prenášať priamo do života. V minulosti vynikli ako znalci v skúmaní Tóry.

Externé odkazy
--------------

* 
* Katechizmus – základy karaimské víry / Duvan
* Stručný karaimský katechizmus / Firkovič
* Karaimská Hagada / Prik
* Karaimský smutek a pohřeb / Firrouz – Kefeli
* Jak je psáno / Rekhawi – Gordon – Lichaa

Zdroj
-----

* FILIT – zdroj, z ktorého pôvodne čerpal tento článok.

1. ↑   *Karaimovia* [online]. Slovenská akadémia vied – CSČ SAV, Encyklopedický ústav, [cit. 2022-11-26]. Dostupné online.
**Medón** (starogr. *Μέδων* – *Medón*, lat. *Medon*) je v gréckej mytológii syn aténskeho kráľa Kodra, bol prvý aténsky archón.

Za vlády jeho otca Kodra vpadli do Atiky Dóri a hrozilo, že si krajinu podmania. Keď sa Kodros dozvedel z delfskej veštiarne, že Atény sa zachránia len ak zahynie ich kráľ, dobrovoľne obetoval svoj život a Dóri skutočne od Atén odtiahli.

Medón sa po smrti Kodra stal jeho následníkom, ale už nie s titulom kráľ (basileus), ale už len ako archón (panovník), lebo kráľovský titul sa po hrdinskej smrti Kodra z úcty k nemu zrušil. Počas trinásteho roku vlády Kodra, jeho bratia založili na západnom pobreží Malej Ázie nové kolónie, Androklos založil mesto Efez a Neileós Milét.

Antický autor Hieronym uvádza, že Medón sa v Aténach ujal vlády okolo roku 1068 pred Kr. a vládol do roku 1048 pred Kr. Po dvadsaťročnej vláde sa jeho nástupcom stal syn Akastos.

Referencie a bibliografia
-------------------------

1. 1 2 3  Hieronymus, *Chronicon*, 16-187.
2. 1 2 3  Eusebios, *Kronika* 2,185.
3. ↑  Pausanias, *Periégésis tés Hellados*, 7,2,1.
4. 1 2 3  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 253.
5. ↑  Velleius Paterculus, *Historia Romana*, 1,2.
6. ↑  Parská kronika, *Parion chronikon*, 1,27.

Pozri aj
--------

* Zoznam mýtických panovníkov Atén
**Medzinárodný trestný tribunál pre Rwandu (MTTR)** (po anglicky *International Criminal Tribunal for Rwanda* (ICTR), po francúzsky *Tribunal Pénal International pour le Rwanda* (TPIR)) bol zriadený na základe rezolúcie Bezpečnostnej rady OSN č.955 z r.1994, ako reakcia na genocídu v Rwande v priebehu 100 dní v roku 1994. Účelom zriadenia MTTR je prispieť k procesu národného mieru v Rwande a k jeho udržaniu v tejto oblasti. Sídlo MTTR sa nachádza v Arushi (Tanzánia).

Zloženie
--------

MTTR sa skladá z troch senátov a jedného odvolacieho senátu, ktoré pozostávajú zo 16 stálych sudcov a 9 ad litem sudcov, ktorí sú volení Valným zhromaždením OSN na obdobie 4 rokov (stáli sudcovia s možnosťou opätovného znovuzvolenia).

Pôsobnosť
---------

Medzinárodný trestný tribunál pre Rwandu má právomoc trestne stíhať osoby, zodpovedné za vážne porušenia medzinárodného humanitárneho práva spáchané na území Rwandy alebo občanmi Rwandy na území susedných štátov v období od 1.1.1994 do 31.12.1994. 

Týmito sú: 

* genocída
* zločiny proti ľudskosti
* závažné porušenia Ženevských dohovorov z r.1949 a Dodatkového protokolu z r.1977

Jurisdikcia MTTR vo vzťahu k národným súdom je podobne ako u Medzinárodného trestného tribunálu pre bývalú Juhosláviu *konkurujúca*. MTTR je národným súdom nadradený a v ktoromkoľvek štádiu konania ich môže požiadať, aby bola vec podrobená jeho právomoci.

Konanie
-------

Vyšetrovanie sa začína na podnet prokurátora *ex officio* alebo na jeho podnet na základe informácií z akýchkoľvek zdrojov, najmä od vlád, orgánov OSN, vládnych a mimovládnych organizácií. Prokurátor je oprávnený vypočúvať podozrivých, obete a svedkov, zhromažďovať dôkazy a vykonávať vyšetrovanie na mieste. Obvinený má právo na spravodlivé a verejné konanie, platí zásada prezumpcie neviny. Súd po vykonanom dokazovaní vyhlasuje rozsudok a ukladá tresty, najprísnejší trest je trest odňatia slobody na doživotie. Tresty sa vykonávajú v niektorom zo štátov, ktorý Bezpečnostnej rade OSN oznámil svoju vôľu prijať osoby odsúdené MTTR. Svoju činnosť mal MTTR ukončiť do r. 2011.

Externý odkaz
-------------

* Oficiálna stránka MTTR
**General counsel** (doslova: *generálny (po)radca/právny zástupca, generálni (po)radcovia/právni zástupcovia*) je v anglosaských krajinách hlavný právnik právneho oddelenia (zvyčajne) spoločnosti alebo vládneho oddelenia. Termín sa najviac používa v Spojených štátoch. Postavenie a význam general counselov vzrástol za posledných 10 rokov, o čom svedčí veľký počet advokátov, ktorí prichádzajú zo súkromnej praxe.

Spojené kráľovstvo
------------------

V Spojenom kráľovstve sa zoskupenie general counselov volá GC100. Bolo oficiálne vytvorené dňa 9. marca 2005. Združuje vedúcich právnikov z viac ako osemdesiatich piatich firiem FTSE 100. Skupina GC100 bola vytvorená v reakcii na zvyšujúci sa objem a zložitosť domácich a medzinárodných právnych predpisov a nariadení, ktoré majú vplyv na podniky v Spojenom kráľovstve. Hlavnými cieľmi GC 100 je poskytovať fórum pre podnikateľke projekty z legislatívnej a politickej oblasti v britskej spoločnosti. Umožňuje členom zdieľať osvedčené postupy v súvislosti s právom, s dodržiavaním prepisov v oblasti spoločného záujmu. Členstvo v GC 100 je len na pozvanie.

Zdroje
------

*Tento článok je čiastočný alebo úplný preklad článku general counsel na anglickej Wikipédii (číslo revízie nebolo určené).*
Tzv. skupina sôch Geneleos, 6. stor. pred Kr. archeologické múzeum, Samos
**Geneleós** (starogr. *Γενέλεως*) bol grécky sochár v 6. storočí pred Kr.

Geneleós, grécky sochár zrejme z ostrova Samos, tvoril asi v polovici 6. storočia pred Kr. Svedectvom tvorby tohto umelca je jeho signatúra na fragmente sochy sediacej ženy (menom Fileia) zo sivého mramoru, objavenej v archeologickej lokalite antického chrámu Héraion na ostrove Samos.

Socha sediacej ženy bola pôvodne jedna zo série šiestich sôch postavených na vápencových podstavcoch (559A-F). Z týchto sôch (archaického typu) sa zachovali len štyri, aj tie sú už značne poškodené. Nápisy na soche sediacej ženy sú datované do rokov 560 až 550 pred Kr. Prvý je vyrytý na spodnom okraji plášťa (alebo peplosu) a druhý je na ľavej opierke sedadla: 

|  |  |
| --- | --- |
| 1. *ἡμᾶς ἐποίσε Γενέλεως* 2. *Φίλεια*  | preklad: 1. *to zhotovil Geneleós* 2. *Fileia* |

- text v starogréčtine
Na týchto podstavcoch stála zrejme šesťčlenná skupina sôch rodiny pozostávajúcej zo sediacej ženy (Fileia), možno mladého chlapca (kúra, ?), troch dievčat (kór, ?, Filippé, Ornithé) a ležiacej ženy (možno hlavy rodiny, [...]ilarchés).

Referencie a bibliografia
-------------------------

1. 1 2 3 4  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Gheneleos*
2. 1 2  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 394. (po nemecky)
3. 1 2  Inscriptiones Graecae, *Samos 653*
4. ↑  Inscriptiones Graecae, *Samos 369*
5. ↑  Inscriptiones Graecae, *IG XII,6 2:559A*
6. ↑  Arthur Muller, *A műhelytől a szentélyig és a sírig*
7. ↑  Perseus Catalog, *Geneleos Group*

Iné projekty
------------

Commons
* Spolupracuj na Commons Commons ponúka multimediálne súbory na tému **Geneleós**

  

Autoritné údaje: * GND: 132239914
* VIAF: 96237890
Vzorec penicilínu.
**Penicilín** je prvé antibiotikum využívané v medicíne. Radí sa medzi beta-laktámové antibiotiká. V plesni *Penicillium notatum*(vytvorená v hube) ho v roku 1928 objavil Alexander Fleming. Z chemického hľadiska je to bicyklická organická kyselina, mierne rozpustná vo vode, lepšie v etanole, éteri, chloroforme a organických rozpúšťadlách. Podľa skupiny, ktorá je naviazaná na niektoré miesta penicilínovej molekuly sa rozlišuje penicilín F, G, K, N, O, S, V alebo X.

Penicilín, podobne ako ostatné beta-laktámové antibiotiká pôsobí baktericídne, má vysokú účinnosť a nízku toxicitu. Je účinný najmä na grampozitívne baktérie (streptokoky, niektoré stafylokoky, listérie, bacily, klostrídie, aktinomycéty). Pôsobí aj na niektoré gramnegatívne mikroorganizmy (neisserie, borrelie, treponemy, či leptospiry), voči mnohým baktériám je však neúčinný. Alergické reakcie na penicilín sú zriedkavé.

V továrni v Benjamin Fragner v Dolních Měcholupech (dnešná Zentiva) bol penicilín pod vtedajším označením *BF Mykoin 510* prvýkrát pripravený v roku 1944.
Minca s obrazom Konstanta II. a jeho syna Konštantína
**Constans II.** alebo **Konstans II.**, zvaný **Pógónatos** (\* 7. november 630 – † 15. september 668, Syrakúzy) bol byzantský cisár, ktorý vládol v rokoch 641 – † 668. Jeho otcom bol cisár Konštantín III. starým otcom zakladateľ herakleiovskej dynastie Hérakleios.

Konstans, počas ktorého vlády bol dovŕšený prechod medzi neskorou antikou a stredovekom, bol ako panovník obyvateľmi Konštantinopolu dosť neobľúbený, čo sčasti vysvetľuje, prečo trávil toľko času na výpravách do Talianska či iných krajov na západe. V oblasti náboženskej politiky nastal počas jeho panovania konflikt s pápežstvom, vyvolaným cisárskym výnosom z roku 648, ktorým sa zakazovali debaty o Kristovej prirodzenosti (pozri *monofyzitizmus* a *ekthesis*).

Počas Konstantovho panovania, ktorý bol na začiatku svojho vládnutia ešte neplnoletý, hral východorímsky senát naposledy významnú úlohu v politike. Len čo cisár ako osemnásťročný sám prevzal vedenie štátnych záležitostí, vplyv senátu skončil. Aj keď sa Konstans najprv energicky snažil ochrániť hranice ríše a osobne sa zúčastnil na vojenských ťaženiach, dobyli Arabi v jeho dobe Arméniu a Cyprus. Povesť o neporaziteľnosti byzantského loďstva bola vtedy ohrozená, pretože Arabi dosiahli v námornej bitke pri Finike (655) jednoznačné víťazstvo. Po málo úspešnej výprave proti Langobardom v Taliansku sa Konstans nakoniec stiahol do Syrakúz (z ktorých chcel urobiť hlavné mesto ríše) a tu bol roku 668 jedným komorníkom zavraždený. Jeho syn Konštantín preložil cisársku rezidenciu naspäť k Bosporu.

Je otázne, či práve do Konstantovej doby spadá vytvorenie novej správnej štruktúry - systému tzv. thém. Isté naopak je, že okolo polovice 7. storočia nastal dovtedy najhlbší prepad autority ríše v zahraničnopolitickom zmysle a sám cisár na tom nebol vzhľadom na svoje vojenské neúspechy celkom bez viny. Stabilizácia pomerov sa tak stala hlavnou úlohou Konstantových nástupcov.

Iné projekty
------------

Commons
* Spolupracuj na Commons Commons ponúka multimediálne súbory na tému **Constans II.**

Externé odkazy
--------------

Konstantova biografia (po anglicky)

  


|  |
| --- |
| Constans II.**Dynastia Herakleiovcov** |
| Vladárske tituly |
|
| Predchodca**Heraklonas** | **cisár**641 – 668 | Nástupca**Konštantín IV.** |

Autoritné údaje: * BnF: 12001839x
* GND: 124745938
* ISNI: 0000 0003 8301 301X
* LCCN: nb2010016663
* VIAF: 267303429
* WorldCat: lccn-nb2010016663
Kódy **ISO 3166-2** pré Francúzsko identifikujú 96 departmentov a 6 zámorských území. Prvá časť (FR) je medzinárodný kód pre Francúzsko, druhá časť pozostáva z dvoch čísel identifikujúcich department, 2 písmen identifikujúcich zámorské územie, alebo jedného čísla a jedného písmena pre departmenty na Korzike.

Spravodaj
---------

* 2002-05-21

Zoznam kódov
------------

```
FR-01 Ain
FR-02 Aisne
FR-03 Allier
FR-04 Alpes-de-Haute-Provence
FR-05 Hautes-Alpes
FR-06 Alpes-Maritimes
FR-07 Ardèche
FR-08 Ardennes
FR-09 Ariège
FR-10 Aube
FR-11 Aude
FR-12 Aveyron
FR-13 Bouches-du-Rhône
FR-14 Calvados
FR-15 Cantal
FR-16 Charente
FR-17 Charente-Maritime
FR-18 Cher
FR-19 Corrèze
FR-21 Côte-d’Or
FR-22 Côtes-d'Armor
FR-23 Creuse
FR-24 Dordogne
FR-25 Doubs
FR-26 Drôme
FR-27 Eure
FR-28 Eure-et-Loir
FR-29 Finistère
FR-2A Corse-du-Sud
FR-2B Haute-Corse
FR-30 Gard
FR-31 Haute-Garonne
FR-32 Gers
FR-33 Gironde
FR-34 Hérault
FR-35 Ille-et-Vilaine
FR-36 Indre
FR-37 Indre-et-Loire
FR-38 Isère
FR-39 Jura
FR-40 Landes
FR-41 Loir-et-Cher
FR-42 Loire
FR-43 Haute-Loire
FR-44 Loire-Atlantique
FR-45 Loiret
FR-46 Lot
FR-47 Lot-et-Garonne
FR-48 Lozère
FR-49 Maine-et-Loire
FR-50 Manche
FR-51 Marne
FR-52 Haute-Marne
FR-53 Mayenne
FR-54 Meurthe-et-Moselle
FR-55 Meuse
FR-56 Morbihan
FR-57 Moselle
FR-58 Nièvre
FR-59 Nord
FR-60 Oise
FR-61 Orne
FR-62 Pas-de-Calais
FR-63 Puy-de-Dôme
FR-64 Pyrénées-Atlantiques
FR-65 Hautes-Pyrénées
FR-66 Pyrénées-Orientales
FR-67 Bas-Rhin
FR-68 Haut-Rhin
FR-69 Rhône
FR-70 Haute-Saône
FR-71 Saône-et-Loire
FR-72 Sarthe
FR-73 Savoie
FR-74 Haute-Savoie
FR-75 Paris (Paríž)
FR-76 Seine-Maritime
FR-77 Seine-et-Marne
FR-78 Yvelines
FR-79 Deux-Sèvres
FR-80 Somme
FR-81 Tarn
FR-82 Tarn-et-Garonne
FR-83 Var
FR-84 Vaucluse
FR-85 Vendée
FR-86 Vienne
FR-87 Haute-Vienne
FR-88 Vosges
FR-89 Yonne
FR-90 Territoire-de-Belfort
FR-91 Essonne
FR-92 Hauts-de-Seine
FR-93 Seine-Saint-Denis
FR-94 Val-de-Marne
FR-95 Val-d'Oise
FR-NC Nová Kaledónia
FR-PF Francúzska Polynézia
FR-PM Saint-Pierre a Miquelon
FR-TF Francúzske južné teritóriá
FR-YT Mayotte
FR-WF Wallis a Futuna
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
Kódy **ISO 3166-2** pre Kolumbiu identifikujú 32 departmentov a hlavné mesto. Prvá časť (CO) je medzinárodný kód pre Kolumbiu, druhá časť pozostáva z troch písmen identifikujúcich department alebo dvoch pre hlavné mesto.

Spravodaj
---------

* 2004-03-08

Zoznam kódov
------------

```
CO-AMA Amazonas (Leticia)
CO-ANT Antioquia (Medellín)
CO-ARA Arauca (Arauca)
CO-ATL Atlántico (Barranquilla)
CO-BOL Bolívar (Cartagena)
CO-BOY Boyacá (Tunja)
CO-CAL Caldas (Manizales)
CO-CAQ Caquetá (Florencia)
CO-CAS Casanare (Yopal)
CO-CAU Cauca (Popayán)
CO-CES Cesar (Valledupar)
CO-CHO Chocó (Quibdó)
CO-COR Córdoba (Montería)
CO-CUN Cundinamarca (Bogota)
CO-DC  Bogotá D.C. (Bogota)
CO-GUA Guainía (Puerto Inírida)
CO-GUV Guaviare (San José del Guaviare)
CO-HUI Huila (Neiva)
CO-LAG La Guajira (Riohacha)
CO-MAG Magdalena (Santa Marta)
CO-MET Meta (Villavicencio)
CO-NAR Nariño (Pasto
CO-NSA Norte de Santander (Cúcuta)
CO-PUT Putumayo (Mocoa)
CO-QUI Quindío (Armenia)
CO-RIS Risaralda (Pereira)
CO-SAN Santander (Bucaramanga)
CO-SAP San Andrés and Providencia (San Andrés)
CO-SUC Sucre (Sincelejo)
CO-TOL Tolima (Ibagué)
CO-VAC Valle del Cauca (Cali)
CO-VAU Vaupés (Mitú)
CO-VID Vichada (Puerto Carreño)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
Súradnice: 48°04′00″S 16°21′00″V﻿ / ﻿48,066666666667°S 16,35°V﻿ / 48.066666666667; 16.35

**Laxenburg** je trhová obec v Dolnom Rakúsku, asi 20 km južne od Viedne v okrese Mödling na rieke Schwechat.

Dejiny
------

Miesto je známe vďaka svojmu zámku, ktorý bol obľúbeným letným sídlom panovníckeho rodu Habsburgovcov.

Zámok patrí od roku 1333 Habsburgovcom, v 17. storočí bol rozšírený Lodovico Burnacinim. *Blauer Hof* (nem. modrý dvor) bol postavený okolo roku 1745 za vlády Márie Terézie v rokokovom slohu.

Laxenburský kostol, prvá stavba na sever od Álp s črtami vrcholného baroka (je charakteristická najmä oblúkovitými krivkami vo fasáde), bol postavený medzi rokmi 1693 až 1703 Carlom Antoniom Carlonem a konečnú podobu získal až v rozmedzí rokov 1703 – 1724 vďaka architektovi Matthiasovi Steinlovi.

Po roku 1780 nadobudla zámocká záhrada anglický štýl. Bolo tu vytvorených niekoľko umelých rybníkov a na ostrovčeku postavený tzv. Franzensburgský zámok pomenovaný podľa prvého rakúskeho cisára Františka I..

Počínajúc rokom 1849, Laxenburg bol zaradený do dodnes existujúcej politickej správy, v roku 1919 prevzalo vojnou zničený zámok aj s priliehajúcim parkom pod svoju správu mesto Viedeň.

Po anšluse Rakúska v roku 1938 bola obec priradená pod politickú správu Viedne, ale o pár rokov neskôr (1954) bol celý Laxenburg vrátený do pôvodných rúk Dolného Rakúska.

Od roku 1975 pôsobí v meste mimovládna výskumná organizácia *Medzinárodný inštitút pre aplikovanú systémovú analýzu* známeho pod skratkou IIASA, ktorého členom je aj Slovensko.

Osobnosti
---------

* Johann Naterer (\* 1787 - † 1843), rakúsky zoológ
* Gizela Lujza Mária Habsburská (\* 1856 - † 1932), rakúsko-uhorská arcivojvodkyňa, dcéra cisára Františka Jozefa I. a cisárovny Alžbety Bavorskej
* Korunný princ Rudolf (\* 1858 - † 1889), syn cisára Františka Jozefa I. a Alžbety Bavorskej
* Alžbeta Mária (\* 1883 - † 1963), dcéra korunného princa Rudolfa

Partnerské mestá
----------------

* Maďarsko  Gödöllő, Maďarsko

Iné projekty
------------

Commons
* Spolupracuj na Commons Commons ponúka multimediálne súbory na tému **Laxenburg**

Externé odkazy
--------------

* Oficiálna stránka
* Všeobecné údaje o Laxenburgu zo stránok Statistik Austria

| * z
* d
* u
Obce okresu Mödling |
| --- |
| 
* Achau
* Biedermannsdorf
* Breitenfurt bei Wien
* Brunn am Gebirge
* Gaaden
* Gießhübl
* Gumpoldskirchen
* Guntramsdorf
* Hennersdorf
* Hinterbrühl
* Kaltenleutgeben
* Laab im Walde
* Laxenburg
* Maria Enzersdorf
* Mödling
* Münchendorf
* Perchtoldsdorf
* Vösendorf
* Wiener Neudorf
* Wienerwald

 | Poloha okresu v Dolnom Rakúsku |
**Medón** (starogr. *Μέδων*) bol grécky sochár v 6. storočí pred Kr.

Sochár Medón, žiak Dipoina a Skillida, pochádzal zo Sparty. Jeho umeleckú činnosť datujú približne na začiatok 6. storočia pred Kr. Nezachovala sa od neho žiadna socha. Správu o jeho soche nám zanechal jedine grécky cestovateľ Pausanias, ktorý ju videl medzi inými umeleckými dielami v chráme bohyne Héry v Olympii: „*O Aténe s prilbou na hlave, kopijou a štítom hovoria, že je dielo Medóna, že bol Dorykleidov brat a že sa vyučil pri tých istých ľuďoch.*"

V Olympii sa v blízkosti chrámu bohyne Héry našla obrovská ženská hlava z vápenca v archaickom slohu. Medzi dvomi vnútornými stĺpmi bol objavený podstavec trónu.

Referencie a bibliografia
-------------------------

1. 1 2  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Dorykleidas*
2. ↑  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 369.
3. ↑  Pausanias. *Pausaniás, cesta po Řecku I*
.*. Praha : nakladatelství Svoboda, 1973. 25-039-73. S. 398.*
4. ↑  Pausanias. *Pausaniás, cesta po Řecku I*
.*. Praha : nakladatelství Svoboda, 1973. 25-039-73. S. 560.*
**Medzinárodný zväz železníc** (prekladané aj ako *Medzinárodný železničný zväz*, *Medzinárodná železničná únia* alebo *Medzinárodná únia železníc*; po francúzsky *Union Internationale de Chemins de Fer*, po anglicky *International Union of Railways*), skratka **UIC**, je najväčšia medzinárodná železničná organizácia s členmi na všetkých kontinentoch. 

Koordinuje rozvoj a fungovanie železničnej dopravy v všetkých členských štátoch. Rieši problematiku vytvárania nových a zachovávania existujúcich medzinárodných spojov, unifikáciu železničnej techniky. Dohliada na dodržovanie bezpečnostných kritérií, ako je zabezpečovacie zariadenie či samočinné brzdy. Reprezentuje členské krajiny na medzinárodnej úrovni.

Sídlom UIC je Paríž. Začiatkom roka 2004 mala 163 členov po celom svete, vrátane ŽSR, ZSSK a ZSCS. Dňa 17. októbra 1922 ho v Paríži založilo 51 železničných spoločností z 29 krajín. Zakladajúcim členom boli aj ČSD (predchodca súčasných ŽSR, ZSSK a ZSCS).

Externé odkazy
--------------

* oficiálna stránka
Kabinová lanová dráha v Åre
**Åre** je lyžiarske stredisko ležiace neďaleko švédskej obce Åre asi 80 km od Östersundu. 

Založené bolo v roku 1909. Kabinová lanová dráha vedie cez horu Åreskutan, kde leží najvyššie položený bod skiareálu. Najvyšší vrchol hory, ležiaci v nadmorskej výške 1420 m n. m. nie je 
obsluhovaný lanovou dráhou, ale je možno dopraviť sa sem snežným skútrom. 

Lyžiarske stredisko je pre návštevníkov dostupné autobusom alebo vlakom. Najbližším letiskom je letisko *Åre Östersund.* Lyžiarske stredisko Åre leží asi 350 km južně od severného polárného kruhu. V roku 2009 ho zaradil magazín *Condé Nast Traveller* stredisko k najlepším lyžiarskym strediskám na svete.

Skiareál je významný predovšetkým svojimi zjazdovkami pre alpských lyžiarov. Stredisko disponuje viac než 100 zjazdovkami a je tu k dispozici 43 lyžiarskych vlekov.  
 
V rokoch 1954, 2007 a 2019 tu Medzinárodná lyžiarska federácia usporiadala majstrovstvá sveta v alpskom lyžovaní. Na svetovom šampionáte 2019 tu získala zlatú medailu v obrovskom slalome, striebro v alpskej kombinácii a bronz v slalome slovenská reprezentantka Petra Vlhová.

Galéria
-------

* nočné lyžovanie na zjazdovke Hamrebackennočné lyžovanie  
 na zjazdovke Hamrebacken
* zjazdovka Tväråvalvetzjazdovka Tväråvalvet
* lyžiarske stredisko Årelyžiarske stredisko Åre
* vrchol hory Åreskutanvrchol hory Åreskutan

Referencie
----------

1. ↑   *Åre* [online]. skimap.org, [cit. 2013-12-06]. Dostupné online. (anglicky)
2. ↑   *Åre Ski Resort, Jämtland, Sweden* [online]. mondoarc.com, [cit. 2013-12-06]. Dostupné online. (anglicky)
3. ↑   *Piste map* [online]. Åre, [cit. 2013-12-06]. Dostupné online. (anglicky)
4. ↑   *FIS 2019 Alpine World Ski Championships. Ladies' Giant slalom. OFFICIAL FINAL RESULTS* [PDF]. FIS, 2019-02-14, [cit. 2019-02-16]. Dostupné online. (anglicky)
5. ↑   *FIS 2019 Alpine World Ski Championships. Ladies' Alpine Combined. OFFICIAL RESULTS* [PDF]. FIS, 2019-02-08, [cit. 2019-02-10]. Dostupné online. (anglicky)
6. ↑   *FIS 2019 Alpine World Ski Championships. Ladies' Slalom. OFFICIAL RESULTS* [PDF]. FIS, 2019-02-16, [cit. 2019-02-17]. Dostupné online. (anglicky)

Externé odkazy
--------------

* Oficiálna stránka
* Sprievodca strediskom
* Informačný web

Zdroj
-----

*Tento článok je čiastočný alebo úplný preklad článku Åre (lyžařské středisko) na českej Wikipédii.*

Súradnice: 63°24′54″S 13°03′43″V﻿ / ﻿63,415°S 13,062°V﻿ / 63.415; 13.062
Kódy **ISO 3166-2** pre Guatemalu identifikujú 22 departmentov. Prvá časť (GT) je medzinárodný kód pre Guatemalu, druhá časť pozostáva z dvoch písmen identifikujúcich department.

Spravodaj
---------

* 2002-05-21

Zoznam kódov
------------

```
GT-AV Alta Verapaz (Cobán)
GT-BV Baja Verapaz (Salamá)
GT-CM Chimaltenango (Chimaltenango)
GT-CQ Chiquimula (Chiquimula)
GT-ES Escuintla (Escuintla)
GT-GU Guatemala (Guatemala)
GT-HU Huehuetenango (Huehuetenango)
GT-IZ Izabal (Puerto Barrios)
GT-JA Jalapa (Jalapa)
GT-JU Jutiapa (Jutiapa)
GT-PE El Petén (Flores)
GT-PR El Progreso (Guastatoya)
GT-QC El Quiché (Santa Cruz del Quiché)
GT-QZ Quetzaltenango (Quetzaltenango)
GT-RE Retalhuleu (Retalhuleu)
GT-SA Sacatepéquez (Antigua Guatemala)
GT-SM San Marcos (San Marcos)
GT-SO Sololá (Sololá)
GT-SR Santa Rosa (Cuilapa)
GT-SU Suchitepéquez (Mazatenango)
GT-TO Totonicapán (Totonicapán)
GT-ZA Zacapa (Zacapa)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
Motor General Electric J79 vystavený v Múzeu USAF na základni Wright-Patterson AFB v Daytone, štát Ohio
**General Electric J79** bol americký prúdový motor, vyvíjaný v prvej polovici 50. rokov 20. storočia ako nová pohonná jednotka pre novú generáciu bojových lietadiel. Prvýkrát bol testovaný na lietajúcej skúšobni, v upravenom bombardéri Boeing B-47 Stratojet, 20. mája 1955. Prvé lietadlo poháňané motorom J79 vzlietlo vo februári 1956, išlo o predsériový Lockheed YF-104A Starfighter. Motory J79 poháňali lietadlá F-104 Starfighter, Convair B-58 Hustler, F-4 Phantom II, North American A-5 Vigilante, či IAI Kfir. Celkom bolo vyrobených viac ako 17 000 motorov J79.

Hlavné technické údaje
----------------------

### J79-GE-17

* Jednohriadeľový turbokompresorový motor s prídavným spaľovaním
* Kompresor: 17-stupňový axiálny, s nastaviteľnými lopatkami statora
* Spaľovacia komora: zmiešaná rúrkovo-prstencová, s 10 plameňcami
* Turbína: trojstupňová axiálna
* Dĺžka: 5 260 mm
* Priemer: 993 mm
* Hmotnosť suchého motoru: 1 746 kg
* Pomer ťah/hmotnosť: 4,65
* Stupeň stlačenia: 13,5/1
* Statický ťah: 52,96 kN na vzletovom režime, 79,62 kN s prídavným spaľovaním

Iné projekty
------------

Commons
* Spolupracuj na Commons Commons ponúka multimediálne súbory na tému **General Electric J79**


|  |  |
| --- | --- |
| Portal | Portál letectvo |

Externé odkazy
--------------

* General Electric J79 (po česky)
Kódy **ISO 3166-2** pre Alžírsko identifikujú 48 provincií. Prvá časť (DZ) je medzinárodný kód pre Alžírsko, druhá časť pozostáva z dvoch čísel identifikujúcich provinciu.

Zoznam kódov
------------

```
DZ-01 Adrar
DZ-02 Chlef
DZ-03 Laghouat
DZ-04 Oum el Bouaghi
DZ-05 Batna
DZ-06 Béjaïa
DZ-07 Biskra
DZ-08 Béchar
DZ-09 Blida
DZ-10 Bouira
DZ-11 Tamanghasset
DZ-12 Tébessa
DZ-13 Tlemcen
DZ-14 Tiaret
DZ-15 Tizi Ouzou
DZ-16 Alžír
DZ-17 Djelfa
DZ-18 Jijel
DZ-19 Sétif
DZ-20 Saïda
DZ-21 Skikda
DZ-22 Sidi Bel Abbès
DZ-23 Annaba
DZ-24 Guelma
DZ-25 Constantine
DZ-26 Médéa
DZ-27 Mostaganem
DZ-28 Msila
DZ-29 Mascara
DZ-30 Ouargla
DZ-31 Oran
DZ-32 El Bayadh
DZ-33 Illizi
DZ-34 Bordj Bou Arréridj
DZ-35 Boumerdès
DZ-36 El Tarf
DZ-37 Tindouf
DZ-38 Tissemsilt
DZ-39 El Oued
DZ-40 Khenchela
DZ-41 Souk Ahras
DZ-42 Tipaza
DZ-43 Mila
DZ-44 Aïn Defla
DZ-45 Naama
DZ-46 Aïn Témouchent
DZ-47 Ghardaïa
DZ-48 Relizane
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
**Medzistavcová symfýza** (lat. *symphysis intervertebralis*) je spojenie tiel stavcov typu synchondrózy. Toto spojenie je vytvorené medzi stavcami pohyblivej časti chrbtice. Jeho základom je *medzistavcová platnička* (intervertebrálny disk, lat. discus intervertebralis).

Medzistavcová platnička
-----------------------

Sagitálny rez cez medzistavcovú platničku a priľahlé časti tiel susediacich stavcov plodu ovce. Zdroj: (Gray´s Anatomy, 1918.)
Platničiek je v chrbtici človeka 23 - prvá je medzi stavcami C2 a C3, posledná medzi L5 a S1. Platničky tvoria celkovo približne 20% výšky chrbtice.

Každá platnička má okraje, ktoré naliehajú na spodnú plochu vyššieho a hornú plochu nižšieho stavca, z hyalínnej chrupavky, ktorá je zrastená s kosťou ich tiel. Vlastnú hmotu platničky tvorí väzivová chrupavka, ktorá po obvode postupne prechádza do hustého fibrózneho väziva.

* *Anulus fibrosus* - fibrózny prstenec tvoriaci obvod disku a zvyšujúci jeho pevnosť
* *Nucleus pulposus* - riedke centrálne jadro disku, uložené bližšie k jeho dorzálnemu okraju. Je nestlačiteľné a tvorí ložisko, okolo ktorého sa stavce pri pohyboch nakláňajú.

Okrem miest umožňujúcich vzájomný pohyb, slúžia platničky aj ako pružné vložky tlmiace otrasy.

Unkovertebrálny kĺb
-------------------

Horné plochy tiel krčných stavcov majú konkávny, dolné konvexný miskovitý tvar, pričom ich prominujúci vonkajší okraj sa označuje ako *uncus corporis*. V medzistavcových platničkách sa pri tomto okraji môžu obojstranne vytvárať dutiny vyplnené synoviálnou tekutinou, ktoré sa označujú ako *unkovertebrálne kĺby*.

| * z
* d
* u
Oporná sústava |
| --- |
| Základné termíny | 
* kosť
* okostica
* spojenie kostí
	+ kĺb
	+ synchondróza
	+ synostóza

 | Kostra hrudníka zozadu |
| Chrbtica | 
* stavce
* krížová kosť
* kostrč
* spojenia chrbtice

 |
| Kostra hrudníka | 
* rebrá
* sternum
* spojenia hrudníka

 |
| Lebka | 

|  |  |
| --- | --- |
| Tvárová časť | 
* nosová kosť
* slzná kosť
* dolná nosová mušľa
* lícna kosť
* podnebná kosť
* čeľusť
* čerieslo
* sánka

 |
| Mozgová časť | 
* záhlavná kosť
* spánková kosť
* čelová kosť
* čuchová kosť
* klinová kosť
* temenná kosť
* vomer

 |

 |
| Panva | 
* panvová kosť
	+ bedrová kosť
	+ sedacia kosť
	+ lonová kosť

 |
| Kostra končatín | 
* kostra hornej končatiny
* kostra ruky
* kostra dolnej končatiny
* kostra nohy

 |
| Kĺby | 
* kĺby trupu
* kĺby hornej končatiny
* kĺby dolnej končatiny

 |

| * z
* d
* u
Anatómia človeka |
| --- |
| 
* dýchacia sústava
* endokrinná sústava
* krycia sústava
* miazgová sústava
* nervová sústava
* obehová sústava
* oporná sústava
* pohybová sústava
* rozmnožovacia sústava
* tráviaca sústava
* vylučovacia sústava

 | Ľudská lebka |
Ručný nizkozdvižný vozík
Elektrický vozík s plošinkou pre obsluhu
**Nízkozdvižný vozík** (tzv. paleťák) je ručne alebo elektromotorom ovládané a poháňané zariadenie, určené na manipuláciu s prispôsobenými paletami a debnami. Použitie je obmedzené na rovné spevnené plochy ako sú výrobné a skladové haly, nakladacie rampy alebo korby nákladných automobilov.

Ovládanie vozíka zabezpečuje hydraulický valec v rukoväti, ktorý má nosnosť 2 000 kg. Pohybom páky sa náklad dvíha alebo spúšťa. Pri elektrických vozíkoch je pohyb i hydraulické čerpadlo poháňané elektromotormi. 

**Konštrukcia**
Základom vozíka sú dve ocelové nosníky(vidly), ktoré sa zasúvajú pod paletu. Nosníky sú na jednom konci spojené priečnikom, ktorý sa opiera o hydraulický valec. Na valci sú upevnené tiež riadiace kolesá. Voľné konce nosníkov sa opierajú o pojazdové valčeky osadené na výkyvných ramenách. Pojazdové valčeky sú u vozíkov vyšších nosnosťou zdvojené. Zdvih výkyvných ramien s valčekmi je odvodený pákovým prevodom od zdvihu hydraulického valca. Na hydraulickom valci je u vozíkov bez elektrického pohonu ohybne upevnená riadiacej oje. Oja sa natáča dvojica riadiacich kolies a súčasne slúži ako páka hydraulického čerpadla. Pumpovaním ojom tlačíme hydraulickú kvapalinu pod piest a ten dvíha konštrukcii vozíka. Ovládanie prepúšťacieho ventilu je páčkou na oji. Páčka má tri polohy: zdvih / jazda / spúšťania. V polohe jazda je hydraulické čerpadlo zablokované, oj je voľná a slúži len pre ťahanie a riadenie vozíka. U vozíka s elektrickým pohonom je priečnik súčasťou pohonnej jednotky, ktorá obsahuje hydraulický valec s elektricky poháňaným hydraulickým čerpadlom, pohon pojazdu a akumulátory. Riadenie elektricky poháňaných vozíkov je tiež ojom, na ktoré sú aj základné ovládacie prvky pojazdu a zdvihu. U vozíkov poháňaných ľudskou silou iu tých elektrických existujú verzie s vstavanou váhou. Prevážanie paletu (tovar na palete) je možné zvážiť a vytlačia vážiaci protokol. Nízkozdvižný vozík sa líši od vysokozdvižného vozíka tým, že ťažisko naloženého vozíka je vždy medzi opornými bodmi vozíka. Nie je potreba protiváha. Obsluha nízkozdvižného vozíka manipuluje vždy priamo s riadiacou ojom a stojí mimo vozík

Pozri aj
--------

* Vysokozdvižný vozík
* Europaleta